**Protokollēmuma projekta „Par termiņa pagarināšanu Ministru kabineta 2011.gada 22.decembra protokollēmuma Nr.75** **38.§ „Informatīvais ziņojums "Par valsts vai pašvaldību budžeta finansētu institūciju darbību regulējošo normatīvo aktu pilnveidošanu"” 2.1.apakšpunktā dotā uzdevuma izpildei” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2011.gada 20.decembra protokollēmuma Nr.75 38.§ „Informatīvais ziņojums „Par valsts vai pašvaldību budžeta finansētu institūciju darbību regulējošo normatīvo aktu pilnveidošanu”” 2.1.apakšpunkts | |
| 2. | Pašreizējā situācija un problēmas | Korupcijas novēršanas un apkarošanas birojs (turpmāk – KNAB), izpildot Ministru prezidenta 2009.gada 10.jūlija rīkojumu Nr.302„Par darba grupu budžeta finansētu institūciju darbību regulējošo normatīvo aktu pilnveidošanai” izstrādāja informatīvo ziņojumu „Par valsts vai pašvaldību budžeta finansētu institūciju darbību regulējošo normatīvo aktu pilnveidošanu”, kurš tika apstiprināts Ministru kabinetā 2011.gada 22.decembrī. Līdz ar minēto informatīvo ziņojumu Ministru kabinets ir uzdevis KNAB sagatavot šādus likumprojektus:    1. Grozījumi likumā „Par interešu konflikta novēršanu valsts amatpersonu darbībā”,  1) precizējot likuma 4.panta trešās daļas noteikumus par valsts amatpersonas statusa attiecināšanu uz personām, kuras pilda amata pienākumus ārpus valsts un pašvaldību institūcijām, bet kurām saskaņā ar normatīvajiem aktiem vai saskaņā ar noslēgto vienošanos pastāvīgi vai uz laiku valsts vai pašvaldība ir deleģējusi noteiktus valsts pārvaldes uzdevumus vai devusi tiesības rīkoties ar valsts vai pašvaldības mantu un finanšu līdzekļiem, kā arī nosakot kritērijus valsts amatpersonas statusa attiecināšanai uz minētajām personām, ievērojot piešķirtā valsts vai pašvaldības finansējuma apmēru kalendāra gada laikā, amatu organizācijā un veicamās amata funkcijas;      2) precizējot definējumu rīcībai ar valsts mantu un finanšu līdzekļiem;       3) pārskatot uz likuma 4.panta trešajā daļā minētajām amatpersonām attiecināmos ierobežojumus, aizliegumus un pienākumus, tai skaitā attiecībā uz šīm amatpersonām pārskatot valsts amatpersonu deklarāciju iesniegšanas kārtību un tajās norādāmo ziņu apjomu.     2. Grozījumi likumā "Par valsts un pašvaldību finanšu līdzekļu un mantas izšķērdēšanas novēršanu":       1) nosakot Valsts kontrolei un valsts vai pašvaldības institūcijām, kā arī kapitālsabiedrībām, kurās valsts vai pašvaldības daļa pamatkapitālā atsevišķi vai kopumā pārsniedz 50 procentu, un kapitālsabiedrībām, kurās vienas vai vairāku valsts vai pašvaldības kapitālsabiedrību daļa pamatkapitālā atsevišķi vai kopumā pārsniedz 50 procentu un kuras piešķīrušas finanšu līdzekļus nevalstiskajām organizācijām un privātajām kapitālsabiedrībām, tiesības pārbaudīt, vai šīs organizācijas un privātās kapitālsabiedrības piešķirtos finanšu līdzekļus, tajā skaitā ziedotos finanšu līdzekļus un dāvināto mantu, ir izlietojušas lietderīgi un efektīvi, kā arī nosakot iepriekš minētajām institūcijām pienākumu, slēdzot dāvinājuma (ziedojuma) līgumus, paredzēt, ka gadījumā, ja finanšu līdzekļi un manta tiek izlietota neatbilstoši mērķiem, minētās institūcijas vienpusēji atkāpjas no līguma, bet ziedojuma (dāvinājuma) saņēmējam rodas pienākums atlīdzināt pretēji piešķiršanas mērķiem izlietotā ziedojuma (dāvinājuma) summu;  2) precizējot definējumu rīcībai ar valsts un pašvaldību finanšu līdzekļiem un mantu.  KNAB ir izstrādājis minētos likumprojektus, no kuriem likumprojekts „Grozījumi likumā „Par interešu konflikta novēršanu valsts amatpersonu darbībā”” ir uzsaukts Valsts sekretāru sanāksmē 2012.gada 23.februārī (prot.nr.8 32.§; VSS-181), un likumprojekts „Grozījumi likumā „Par valsts un pašvaldību finanšu līdzekļu un mantas izšķērdēšanas novēršanu”” ir uzsaukts Valsts sekretāru sanāksmē 2012.gada 1.martā (prot.nr.9 58.§; VSS-202).  Likumprojektu „Grozījumi likumā „Par valsts un pašvaldību finanšu līdzekļu un mantas izšķērdēšanas novēršanu”” ir izdevies saskaņot ar ieinteresētajām institūcijām, tomēr likumprojektu „Grozījumi likumā „Par interešu konflikta novēršanu valsts amatpersonu darbībā”” līdz šim nav bijis iespējams saskaņot ar vairākām institūcijām, tajā skaitā Finanšu ministriju, Izglītības un zinātnes ministriju, Latvijas Pašvaldību savienību, Providus un Latvijas Pilsonisko aliansi.  Ņemot vērā to, ka pēc saskaņošanas sanāksmes, pēc precizējumu izdarīšanas un 5 dienu elektroniskās saskaņošanas Birojs ir saņēmis jaunus papildus izteiktus iebildumus no Izglītības un zinātnes ministrijas un Finanšu ministrijas, turklāt tādus, par kuriem nepieciešamas papildus diskusijas, nepieciešams papildus saskaņošanai atvēlēt papildus laiku, lai likumprojektu būtu iespējams Ministru kabinetā iesniegt maksimāli kvalitatīvu.  Tāpēc nepieciešams Ministru kabineta 2011.gada 22.decembra protokollēmuma Nr.75 38.§ „Informatīvais ziņojums „Par valsts vai pašvaldību budžeta finansētu institūciju darbību regulējošo normatīvo aktu pilnveidošanu”” 2.1.apakšpunktā doto uzdevumu izpildei termiņu pagarināt līdz 2012.gada 31.augustam. | |
| 3. | Saistītie politikas ietekmes novērtējumi un pētījumi | Nav attiecināms | |
| 4. | Tiesiskā regulējuma mērķis un būtība | Protokollēmuma projekts paredz Ministru kabineta 2011.gada 22.decembra protokollēmuma Nr.75 38.§ „Informatīvais ziņojums „Par valsts vai pašvaldību budžeta finansētu institūciju darbību regulējošo normatīvo aktu pilnveidošanu”” 2.1.apakšpunktā doto uzdevumu izpildei termiņu pagarināt līdz 2012.gada 31.augustam. | |
| 5. | Projekta izstrādē iesaistītās institūcijas | Nav attiecināms | |
| 6. | Iemesli, kādēļ netika nodrošināta sabiedrības līdzdalība | Nav attiecināms | |
| 7. | Cita informācija | Nav | |
|  |  |  | |
| **II. Tiesību akta projekta ietekme uz sabiedrību** | | | |
| 1. | Sabiedrības mērķgrupa | |  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | Nav attiecināms |
| 3. | Tiesiskā regulējuma finansiālā ietekme | | Likumprojekts tiks īstenots esošā finansējuma ietvaros, tāpēc papildu finansējums no valsts budžeta nav nepieciešams. |
| 4. | Tiesiskā regulējuma nefinansiālā ietekme | | Nav attiecināms |
| 5. | Administratīvās procedūras raksturojums | | Nav attiecināms |
| 6. | Administratīvo izmaksu monetārs novērtējums | | Nav attiecināms |
| 7. | Cita informācija | | Nav |

 Anotācijas III, V un VI sadaļa – nav attiecināms.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav attiecināms |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Jaunas valsts un pašvaldību institūcijas netiks radītas, kā arī netiks paplašinātas esošo institūciju funkcijas. |
| 2. | Projekta izpildes ietekme uz pārvaldes funkcijām | Nav attiecināms |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Pārvaldes institucionālā struktūra netiks mainīta. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav |
| 6. | Cita informācija | Nav |

 Ministru prezidents V.Dombrovskis

Vizē Korupcijas novēršanas un

apkarošanas biroja priekšnieks J.Streļčenoks

2012.06.21.

864

A.Strīķeris

67356165-231

[alvils.strikeris@knab.gov.lv](mailto:alvils.strikeris@knab.gov.lv)